דורון רפאלי

דורון רפאלי (נולד ב-1 ביולי 1965) הוא מתופף, זמר, מלחין, מפיק מוזיקלי ומורה למוזיקה. רפאלי נולד וגדל בירושלים, בוגר התיכון של האקדמיה למוסיקה ולמחול בירושלים. הוא החל להופיע באופן מקצועי בגיל 15. בשנים 1983 עד 1986 שירת בלהקת הנח"ל כמתופף וכשחקן, ולאחר שירותו הצבאי שהה מספר שנים בארצות הברית, שם למד ב-Drummers Collective בניו יורק וניגן עם הרכבים מקומיים בתחום המוזיקה הלטינית, הג'אז והפיוז'ן. ב-1988 הקים ביחד עם מנחם זיבצנר, ניצן עין הבר ואיתי שמרון את הרכב הג'אז "מינואט", שהופיע עד שנת 2000. ההרכב הקליט מספר אלבומים והשתתף בעשרות פסטיבלים ומופעים. באותן שנים היה חבר בלהקת הרוק הלטיני "אטרף" שקצרה הצלחה רבה בשנות ה-90 עם הלהיטים "אני ושולה בחצר", "מנגו בננה ומלון", "יום סבבה", "ענבל" ועוד. בשנת 2017 חזרה הלהקה להופיע בהרכב המקורי בתוספת חברים חדשים. רפאלי השתתף כמתופף וכמפיק בעשרות אלבומים של אמנים ישראלים מקשת רחבה של תחומים ביניהם של יהודה פוליקר, דני רובס, דוד ד'אור, שם טוב לוי, מיקי גבריאלוב, סי היימן, דנה אינטרנשיונל, אילנית ושרית חדד. בשנת 1997 הקים רפאלי את להקת הקצב והתנועה "טררם" ובהמשך את שלושת מחזות הזמר לילדים של "טררם קידס", אותם יצר עם התסריטאי אבי רוזנבלום. טררם פעילה בישראל ומחוצה לה והציגה מופעים שונים המבוססים על סגנון התיפוף והמוזיקה של רפאלי. הלהקה הופיעה ביום הולדת 80 לנשיא שמעון פרס, באולימפיאדת אתונה, אקספו בגרמניה, TED X בתל אביב ועוד. לאורך שנות הקריירה שלו, הוא מלמד ומלווה תלמידי תיפוף וכלי הקשה. הוא מלמד בבית הספר רימון משנת 1994 ומעביר סדנאות קצב ותיפוף גוף לקבוצות בארץ ובעולם. בפברואר 2011 יצר רפאלי אלבום סולו ראשון בשם "Horse Of Passion", יחד עם ההרכב "Doron Raphaeli Trio", המורכב מהוד מושונוב על פסנתר וקלידים ורן לוי על בס ושירה. האלבום מורכב מחומרים מקוריים בסגנון ג'אז לטיני, אפריקאי וישראלי. ב-2016 יצר רפאלי את המופע והאלבום "בית אבא", בהם שילב השפעות מהמוזיקה של משפחתו הירושלמית - מהשורשים הכורדיים והבוכריים. הוא קיבץ סביבו אנסמבל של נגנים מסגנונות שונים וכך יצרו יחד את הפרויקט, בו ניתן לשמוע גם השפעות מעולם הג'אז והרוק. ב-2019 השיק רפאלי את פרויקט "המפתח". השירים בפרויקט נכתבו במהלך משבר שפקד אותו בעקבות מחלת הסרטן. ב"מפתח", רפאלי שר את השירים וחושף את סיפור ההחלמה השזור במילות השירים והתובנות שלצידן. בשנת 2020, על רקע מגפת הקורונה, רפאלי יזם גרסת כיסוי של כ-20 נגנים וזמרים לשירו של נתן אלתרמן "סיום" כמחאה על היחס לאמנים בזמן המגפה. בפרויקט השתתפו חברי להקת "אטרף", להקת "צ'יפקה" ופרויקט "המפתח", יאיר סתוי ואמיר עמרמי, וכן בתו, עדן רפאלי. בשנת 2021 שחרר דורון סינגל עם בתו הבכורה, עדן רפאלי. השיר, הוא גרסת כיסוי לשיר "אהבה יומיומית", כיסוי לשיר שנכתב על ידי תרצה אתר ובוצע לראשונה על ידי יהודית רביץ. באותה שנה גם חשף בפוסט בפייסבוק כי אביו עבר התעללות והזנחה מצד הצוות הסיעודי בבית האבות הסיעודי "יקירי הגיל השלישי" בירושלים. ב-7 בפברואר הוציא רפאלי את השיר "ישר בעיניים" יחד עם דניאל וייס, ניצול הטבח בבארי שאיבד את שני הוריו במהלך הטבח. את השיר "ישר בעיניים" כתב והלחין רפאלי בתקופת מחלה קשה. ההופעה המשותפת שלהם בשם "מירושלים לבארי" משלבת את שיריהם ועיבודים לשירי העצמה ישראליים. רפאלי נשוי לשריל הכטר, אב למור ולעדן וסבא ללורי. גר בהוד השרון. יצירות מקוריות: "Horse of Passion"‏, 2011 "בית אבא", 2016 "המפתח", 2019 ג'אז אינסטרומנטלי: מינואט, "ריקוד ראשון", 1989 שפיל, 1991 מינואט, "סיפורו של פטריסיו", 1992 שפיל, אסיד ג'אז בנד, 1994 מינואט, "הנהר הנצחי", 1995 שפיל, ג'אז בנד, Both Sides, 1995. חבר בהרכב: אטרף, "האלבום הראשון", 1990 אטרף, "לטיני עברי לטיני", 1995 אטרף, "קונגה", 1997 אטרף, "האוסף", 1998 בלקן, "Gypsy Ride", ‏ 1998 כחול, "הגמל הקלטי", 1998 אלבומים נוספים שבהם השתתף: שירלי יובל-יאיר, "לחשוב כמו מצלמה", 1992 תופעת דופלר, "שינוי צבעים", 1995 יהודה פוליקר, "הילד שבך", 1995 אילנית, "חלום ברזילאי", 1996 עבודה עברית, 1998 אמיר פרויליך, "ארנסט", 1999 שייקה לוי, "חברים", 1999 אורנה ומשה דץ, "המיטב", 2001 גדי גולדמן וניצן עין הבר, "יותר ממילים", 2001 מיקי גבריאלוב, "לא זכיתי באור מן ההפקר", 2001 שם טוב לוי, "לו באת", 2004 ריטה, "ONE", ‏ 2006 קמילה, "אדמה", 2015 אופיר ביבי, "זכרונות ותעתועים", 2018 מדיה וקבצים בנושא דורון רפאלי בוויקישיתוף דורון רפאלי, ברשת החברתית פייסבוק דורון רפאלי, באתר ספוטיפיי דורון רפאלי, באתר MusicBrainz (באנגלית) דורון רפאלי, באתר Discogs (באנגלית) דורון רפאלי, דף שער בספרייה הלאומית עמוד האמן בפייסבוק ערוץ היוטיוב עמוד הפרויקט "בית אבא" בפייסבוק מינואט - כל האלבומים המלאים, כל ההופעות החיות, בערוץ Youtube דורון רפאלי מוציא אלבום חדש (אורכב 28.05.2018 בארכיון Wayback Machine) ביקורת על האלבום "בית אבא" טל גורדון, ריאיון: המתופף שבבסיס הטררם, באתר הבמה, 25 בנובמבר 2012 יעקב בר-און, ‏דורון רפאלי מלהקת אטרף: "אנשי התרבות הפכו לאוכלוסייה שקופה", באתר מעריב אונליין, 15 ביולי 2020 עמי פרידמן, מייסד "טררם" ומתופף "אטרף" מתחנן לעזרה: "אבא שלי עובר גיהינום בבית האבות", באתר ישראל היום, 4 בנובמבר 2021 יובל אראל‏, דורון רפאלי ודניאל וייס – ישר בעיניים, בבלוג של יובל אראל, מגזין מוזיקה ותרבות, 7 בפברואר 2024